**КОМИ РЕСПУБЛИКАСА ЙÖЗЛЫ ОТСÖГ СЕТАН АГЕНТСТВОЛÖН ТШÖКТÖД**

**«Торъя категория гражданалы олан жыръясысь да коммунальнöй услугаясысь мынтысьöм кузя социальнöй отсöг сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2009 во öшым тöлысь 9 лунся 1826 №-а тшöктöдö вежсьöмъяс пыртöм йылысь**

«Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь шуа:

1. Пыртны «Торъя категория гражданалы олан жыръясысь да коммунальнöй услугаясысь мынтысьöм кузя социальнöй отсöг сетан государственнöй услуга сетан административнöй регламент вынсьöдöм йылысь» Коми Республикаса йöзлы отсöг сетан агентстволöн 2009 во öшым тöлысь 9 лунся 1826 №-а тшöктöдö татшöм вежсьöмъяс:

Торъя категория гражданалы олан жыръясысь да коммунальнöй услугаясысь мынтысьöм кузя социальнöй отсöг сетан государственнöй услуга сетан административнöй регламентын, мый вынсьöдöма тшöктöдöн (содтöд) (водзö - Административнöй регламент):

а) 1.6. пунктса мöд абзац гижны тадзи:

«Шыöдчысьяс нимсянь Россия Федерацияса законодательство серти вермöны шыöдчыны найöс петкöдлысьяс.»;

б) Олан жыръясысь да коммунальнöй услугаясысь мынтысьöм кузя федеральнöй да республиканскöй законодательство серти социальнöй отсöг сетан мераяс вылö правоа граждана категорияясын (Административнöй регламент дорö 1 №-а содтöд):

11 пункт гижны тадзи:

«11. Реабилитируйтöм йöз да политическöй репрессияяс улö веськалöм йöз.».

2. Тайö тшöктöдыс вынсялö сiйöс официальнöя йöзöдан лунсянь дас лун бöрын.

Юрнуöдысь И.В.Семяшкин

Сыктывкар

2010 вося ода-кора тöлысь 31 лун

1135 №

Вудж. Коснырева Е.Г., 1556 пас